धर्मशाला। आस्ट्रेलिया के तेज गेंदबाज जोश हेजलवुड को धर्मशाला की पिच से परिणाम आने की उम्मीद है जिससे दोनों देशों के बीच सीरीज का फैसला होगा। हेजलवुड ने गुरुवार को कहा, मुझे लगता है कि इस विकेट से परिणाम आने की उम्मीद है। मेजबान टीम इस मैच को जीतना चाहती है इसलिये वह परिणाम देने वाली विकेट देंगे। हालांकि दबाव पूरी तरह से उनके ऊपर है। हम ड्रा भी कर सकते हैं लेकिन सही मायनो में पूछा जाए तो हम इस सीरीज को 2-1 से जीतना चाहते हैं। दोनों टीमों के बीच चार मैचों की टेस्ट सीरीज 1-1 से बराबरी पर है जबकि रांची में खेला गया तीसरा टेस्ट मैच ड्रा रहा था।